stanford-oval/wikipedia huggingface dataset:
טורפדו
אמצעי נגד > אמצעי הטעייה וחתימה אקוסטית

כדי להתגבר על טורפדות בעלי ראש ביות הומצאו אמצעים שונים שנועדו להטעות את ראש הביות. כאשר החלו צוללות גרמניות להשתמש בטורפדות בעלי ראש ביות אקוסטי שהתביית על הרעש שיצרו מדחפי הספינות, החלו בעלות הברית להשתמש באמצעי הטעיה שייצר רעש רב יותר. אמצעי זה (שנקרא "פוקסר", Foxer) הורכב מכמה צינורות חלולים ומחוררים במשקל 1,360 ק"ג, שנגררו מאחורי האונייה, במרחק כ-200 מטרים. המים זרמו דרך הצינורות והחורים שבהם ויצרו רעשי קוויטציה, שהטעו את הטורפדות המתקרבים. הרעש שיצר המתקן היה גדול, על פי ההערכה, פי 10 עד 100 מזה של מדחפי האונייה.
למרות זאת, היו מספר חסרונות במתקן. המתקן נשחק במהירות, ובנוסף הרעש התת-מימי שיצר היה גדול עד כדי כך שלמעשה שיתק את פעולת הסונאר של האונייה, וחשף למרחק רב את התקדמותה של השיירה. חיסרון נוסף היה שלא ניתן היה לגרור אותו במהירות העולה על 14 קשרים. למרות חסרונות אלה היה המתקן יעיל למדי.
ציים מודרניים מפעילים גם כיום מתקנים שונים להטעיית טורפדו מאיים, בהם AN/SLQ-25 Nixie בצי ארצות הברית, היוצר רעשים דומים לאלה של המנועים והמדחפים של האונייה, Maareech ATDS של הצי ההודי, SSTD של הצי הבריטי, מערכת ATDS של רפא"ל, ועוד. מעבר לאמצעי ההטעייה, עושים מתכנני אוניות מאמצים רבים כדי לצמצם את החתימה האקוסטית של כלי השיט, וזאת על ידי צמצום רעש המנועים ככל הניתן, שימוש במנועים ומדחפים המייצרים מעט רעש ככל האפשר, מניעת רעשי קוויטציה מן המדחפים, שיפור תצורת גוף האונייה, ועוד.
פלטפורמות ואמצעי שיגור

מפציץ טורפדו מדגם גראמן TBF אוונג'ר מטיל טורפדו סימן 13. סוף 1942 או תחילת 1943.
ירי טורפדו תרגול ממשחתת של צי ארצות הברית, 2008.
טיל טורפדו 18 אינץ' על מתקן להטלת טורפדו, שהיה בשימוש טרפדות חיל הים הישראלי
ירי טורפדו 21 אינץ' אימונים מאח"י יפו (ק-42), 1961.
ניתן לשגר טורפדות מאוניות, צוללות, מטוסים ומסוקים. ישנם גם מתקני הגנת חופים מסוימים שלהם אפשרות לשגר טורפדו אל כלי שיט מתקרבים. קיימים סוגים של מוקשים ימיים המתוכנתים לשגר טורפדו אל כלי שיט שזיהו בעזרת חיישנים שונים.
ישנן כמה דרכים בהן ניתן לשגר טורפדו:
הטלה - הטורפדו נמצא במתקן, מטול, ממנו מושלך הטיל למים. המתקן יכול להיות ממוקם על גבי ספינה - בדרך כלל ספינה קטנה - או צוללת, וכן יכול להיות מתקן על מטוס או מסוק. הטורפדו נופל למים בנפילה חופשית ומתחיל את שיוטו לקראת המטרה.
ירי מצינור טורפדו - צינורות הטורפדו (הקרויים גם "צמ"ט", צינור מטיל טורפדו) ממוקמים על סיפון אונייה; הצינור יכול להיות חלק מדוכן, צירוף של כמה צינורות, לעיתים קרובות בעל יכולת צידוד. הטורפדו נורה מתוך הצינור באמצעות אוויר דחוס או מטען הודף.
ירי מצינור טורפדו תת-מימי - בדרך כלל בצוללת, אם כי היו גם אוניות עם צינורות טורפדו כאלה. פתח הצינורות הללו נמצא מתחת למים; הטורפדו מוכנס לצינור השיגור מתוך כלי השיט, והצינור נסגר מתוך כלי השיט. הצינור מוצף במים, הפתח החיצוני נפתח, והטורפדו משייט החוצה או נהדף על ידי סילון מים.
ירי באמצעות טיל - הטורפדו משוגר על גבי טיל המונע ברקטה או במנוע מגח סילון. הטיל נורה מספינה, חודר למים ושם נפרד הטורפדו מן הטיל וממשיך למטרתו.
פלטפורמות ואמצעי שיגור > אוניות

הטורפדות של וייטהד תוכננו לשיגור מתחת למים, אך הצי הבריטי התאים את השיגור למתקני שיגור על מימיים, דבר שהטריד מאוד את מהנדסי וייטהד - הם חששו שהטורפדות ייפגעו בשיגור בדרך זו, חשש שהתבדה. צינורות השיגור מוקמו בחרטום האוניות, או לאורך דפנותיה. הטורפדו שוגר בעזרת אוויר דחוס, ומאוחר יותר בעזרת מטען הודף. בספינות טורפדו שוגר הטיל למים בעזרת מתקן שהטיל את הטורפדו לים. בספינות טורפדו של הצי הבריטי במלחמת העולם הראשונה הוטלו הטורפדות למים בירכתי הספינה באמצעות מעין מסילה, ונדחפו עליה באמצעות מטען הודף. הטורפדו שוגר הפוך, כדי שחרטומו יהיה לכיוון תנועת הסירה, ולפיכך היה על ספינת הטורפדו לחמוק במהירות כדי שהטורפדו לא יפגע בה.
בין שתי מלחמות העולם פותחו כַּנוֹת שעליהן הותקנו כמה צינורות טורפדו. כנות אלה נקראות דוכני טורפדו, והן בעלות יכולת צידוד ונושאות כמה צינורות טורפדו - שניים, שלושה ואף חמישה, בקוטר 21 עד 24 אינץ' (533 - 610 מ"מ). משחתות נשאו שניים או שלושה דוכנים מעין אלה, וכך היו חמושות במספר רב של צינורות טורפדו. בצי היפני הקיסרי שוכללו דוכנים אלה עוד יותר: הורכב עליהן שריון להגנה מפני רסיסים ומנגנון לטעינה מחדש של טורפדות (באף צי אחר לא היה מנגנון כזה), וכך הפכו הכנות למעשה למעין צריחים. ספינות טורפדו נשאו את צינורות הטורפדו על סיפון, כשהם מכוונים לקדמת האונייה או מוטים בזווית מעט הצידה.
שיטת ירי הטורפדו כיום היא בעיקרה אותה שיטה: ירי מכנה הנושאת כמה צינורות טורפדו, הממוקמת על הסיפון, אם כי ישנן מערכות לירי טורפדו הממוקמות בסיפונים נמוכים יותר. כל מערכות השיגור כיום מחוברות למערכות בקרת האש של האונייה היורה, המזינות לטורפדו את נתוני הירי.
פלטפורמות ואמצעי שיגור > צוללות

ירי טורפדות מצינורות הטורפדו בצוללת נעשה בעבר בעזרת אוויר דחוס או מגח הידראולי. תהליכים אלה יוצרים רעש רב שעלול לחשוף את מיקומה של הצוללת. בצוללות מודרניות משוגר הטורפדו בכוחות עצמו: הפתח החיצוני נפתח והטורפדו משייט למטרה בעזרת מנועיו. אפשרות אחרת היא שיגור בעזרת סילון מים.
בצוללות הראשונות היו צינורות טורפדו שהיו מופנים לחרטום האונייה, וצינורות נוספים שהיו מופנים לירכתיה. בצוללות מוקדמות, בעיקר בצי הצרפתי והרוסי, נישאו הטורפדות על מנשאים חיצוניים; אלו היו זולים יותר, אך אמינים פחות. במלחמת העולם השנייה ניסו הבריטים והאמריקנים להתקין על צוללות צינורות טורפדו חיצוניים - דרך זולה ומהירה להוסיף צינורות טורפדו מבלי להיזדקק לתכנון מחדש ושיפוץ נרחב ויקר של הצוללות הקיימות. רק עם הופעתן של הצוללות המתקדמות יותר במלחמה, כמו הצוללות מסדרת "גאטו" בצי ארצות הברית הוסר צורך זה. כיום נמצא בחרטומן של צוללות מודרניות מערך הסונאר, ולפיכך ממוקמים צינורות הטורפדו באמצע מימד האורך של הצוללות, בזווית מכיוונה של הצוללת. כיום לא מותקנים בצוללות צינורות המופנים לירכתיים.
פלטפורמות ואמצעי שיגור > כלי טיס

כאמור לעיל, הרעיון להטיל טורפדו מכלי טיס עלה כבר ב-1910; ניסיונות ראשונים נעשו עוד בתחילת מלחמת העולם הראשונה, והושגו כמה הטבעות. בין שתי המלחמות נעשתה התקדמות רבה בפיתוח כלי טיס מתאימים, טורפדות וטקטיקות מתאימות, ובמלחמת העולם השנייה השיגו מטוסים נושאי טורפדות הצלחות מרשימות, כפי שהוזכר לעיל. במחצית השנייה של המאה ה-20 הפכו טילי ים-ים לנשק העיקרי של אוניות מלחמה; הטווח של טילים כאלה גדול, ומייתר את השימוש במטוסים. בנוסף, השיפור הרב בהגנת הנ"מ של אוניות המלחמה הפכה ניסיון אווירי להטלת טורפדו למשימה מסוכנת מאוד. בשל כך, השימוש העיקרי בכלי טיס להטלת טורפדו הוא על ידי מסוקים שנועדו למשימות נגד צוללות.
לקריאה נוספת

Blair, Clay: Silent Victory. Lippincott, Philadelphia 1975. ISBN 0397010893
Boyne, Walter J.: Clash of Titans. Simon and Schuster, 1995. ISBN 0684839148
Brown, David: Warship Losses of World War Two. Arms and Armour, London, 1990. ISBN 1854092782
Edwyn Gray: The Devil's device: The story of Robert Whitehead, inventor of the torpedo Seeley, 1st UK ed. edition, 1975. ISBN 0854221042
Edwyn Gray: Nineteenth-Century Torpedoes and Their Inventors. US Naval Institute Press, 2004. ISBN 1591143411
Milford, Frederick J.: U.S. Navy Torpedoes: Part One — Torpedoes through the Thirties. The Submarine Review, April 1996. (quarterly publication of the Naval Submarine League, P.O. Box 1146, Annandale, VA 22003)
Milford, Frederick J.: U.S. Navy Torpedoes: Part Two — The Great Torpedo Scandal, 1941-43. The Submarine Review, October 1996.
Milford, Frederick J.: U.S. Navy Torpedoes: Part Three — WW II development of conventional torpedoes 1940–1946. The Submarine Review, January 1997.
Morison, Samuel Eliot: History of United States Naval Operations in World War Two. Volume 3. Little, Brown, and Company, 1984.
ביאורים

↑  הטורפדו נורה מדוכן טורפדו שבו שלושה צינורות טורפדו.
קרולין גוטץ'

| --- | --- |
 לידה:  9 במאי 1854 ליברפול, הממלכה המאוחדת 
 פטירה:  14 בדצמבר 1945 (בגיל 91) 
 מקום לימודים:  בית הספר סלייד לאמנות יפה  אקדמיה ז'וליאן  בית הספר לאמנות יפה ע"ש הת'רלי 
 זרם באמנות:  אסכולת ניולין 
 
קרוליין ברלנד גוטץ' (באנגלית: Caroline Gotch‏; 9 במאי 1854 – 14 בדצמבר 1945) הייתה אמנית בריטית וחלק מקבוצת האמנים באסכולת ניולין.
ביוגרפיה

קרולין (שם נעורים: ייטס) גוטץ' נולדה בליברפול. היא הייתה הצעירה מבין שלוש בנותיו של אדוארד ייטס, בעל נכס מקומי עשיר. היא למדה בבית הספר הת'רלי לאמנות יפה בשנת 1878 ולאחר מכן בבית הספר לאמנות סלייד בלונדון לפני שנרשמה לאקדמיה ז'וליאן בפריז במהלך 1880.
בזמן שהייתה בסלייד היא פגשה את תומאס קופר גוטץ' והזוג התחתן באוגוסט 1881 בכנסיית סנט פיטר בניולין. הם חזרו לצרפת, שם נולדה בתם פיליס מורין בספטמבר 1882. למרות תקופות ממושכות של בריאות לקויה בעקבות לידת ילדים, קרוליין גוטץ' ובעלה נסעו הרבה, כולל נסיעה בשנת 1883 לאוסטרליה.
הם התגוררו בלונדון בין השנים 1884–1887 לפני שהתיישבו בניולין, שם בנו בסופו של דבר בית משפחתי.
בניולין היו בני הזוג בין מייסדי מועדון האמנות סנט אייבס ופעילים בקבוצות האמנים שהוקמו אז באזור.
קרוליין גוטץ' הציגה באופן קבוע באקדמיה המלכותית לאמנויות בין השנים 1887–1895 ועם האגודה המלכותית לאמנים בריטיים לאורך כל שנות השמונים.
גוטץ' הציגה בסלון פריז בשנים 1897 ו-1898, שם הוענקו לה מדליות במקום השני והשלישי.
היא הציגה עבודות במועדון האמנות האנגלי החדש בשנת 1888, באגודת האמניות בשנים 1879 ו-1893 וכן במכון המלכותי לאמנות יפה של גלאזגו בין השנים 1886–1894.
בשנת 1895 ובשנת 1896 הוצגו יצירותיה בארמון הזכוכית במינכן.
גוטץ' הציגה גם בגלריות מסחריות, כולל גלריה גרוסוונור, גלריה גופיל וחברה לאמנות.
למרות התערוכות הרבות שלה, שרדו מעט מאוד דוגמאות ליצירותיה של קרולין גוטץ', אך בתצלומי עבודותיה אפשר לראות קומפוזיציות מתוחכמות, המציגות לעיתים קרובות נשים וילדים בסביבה ביתית.
הערות שוליים

↑  Caroline Burland GOTCH | Cornwall Artists Index, cornwallartists.org (באנגלית)
↑  Tate, ‘Diary of Caroline Gotch’, Caroline Burland Gotch, 10 November 1883–4 – Tate Archive, Tate
↑  Gotch, Thomas Cooper RBA RI RP (1854-1931) | The Permanent Collection, Falmouth Art Gallery
| --- | --- |
בקרת זהויות :  LCCN: nr2003023801  ULAN: 500050736  VIAF: 73799049   WorldCat (עם VIAF): 73799049
מקופלת

| --- | --- |

מקופלת באריזה מ-2007
 
 מאכלים
 סוג:  שוקולד חלב, חטיף שוקולד 
 אזור מוצא:  נוף הגליל 
 מוצא:  ישראל 
 תאריך יצירה:  1935 
 מרכיבים עיקריים:  שוקולד חלב 
 
מקופלת באריזה החדשה, 2024
מקופלת היא מותג של חטיף שוקולד המיוצר על ידי עלית (כיום חלק משטראוס גרופ), וייחודו הוא בצורתו הנראית כקיפולי שוקולד. המוצר נוצר לראשונה בשנת 1935 במפעל הממתקים והקפה ליבר, שנרכש על ידי עלית בשנת 1970. הוא מיוצר ברציפות מאז.
המתכון המדויק המשמש להכנת מקופלת הוא סוד מסחרי של חברת עלית, הטוענת כי מעטים האנשים היודעים אותו. מקור הקקאו בשוקולד הוא בחוף השנהב.
מקופלת יצאה בתחילה בגרסת שוקולד חלב, ולאחר מכן נוספו לה גרסת שוקולד לבן ושוקולד מריר (בעבר אף יצאה גרסת קפוצ'ינו במהדורה מוגבלת), והיא משווקת באריזה אישית ובאריזה משפחתית. למקופלת גרסה כשרה למהדרין תחת המותג "מגדים". ביום העצמאות ה־55 של ישראל ב-2003 יצאה מהדורה של מקופלת כחול־לבן.
המקופלת, פרט לשימושה כחטיף, משמשת גם כתוספת בפרוזן יוגורט ובמשקאות חמים כגון חלב או שוקו.
לחטיף הבריטי Flake, שהומצא ב־1920, מאפיינים דומים במראה ובטעם.
בשנות ה-90 הומצא סלוגן פרסומי לחטיף, 'מקופלת עד הפירור האחרון' בקמפיין בכיכובה של אורלי לוי אבקסיס.
בשנת 2011, לרגל 75 שנה לקיומו של המותג "מקופלת", הוציאה חברת עלית אריזה מיוחדת בצבע לבן של המוצר ובתוכה חטיפי מיני מקופלת בשני טעמים (חלב ולבן) ועם שמות שונים על כל אריזת חטיף מיני (כגון: מפורקת, מפוררת, מקומטת) ומתחתן הסלוגן "בת 75 ועדיין בעניינים". מקופלת מוצאת כיום באריזה חדשה בצבע חום וצהוב.
הערות שוליים

1 2  סוד של 85 שנים: סיפורו של חטיף המקופלת - עלית, באתר עלית, ‏17 בינואר 2021
↑  מקופלת - עלית, באתר עלית, ‏6 בינואר 2021
↑   מקופלת- עד הפירור האחרון, סרטון בערוץ "lala19904", באתר יוטיוב (אורך: 00:29)
אדנה (נפה)

| --- | --- |
מראה כללי של רובעי מגורים באדנה לאורך גדת נהר סייהאן
מראה כללי של רובעי מגורים באדנה לאורך גדת נהר סייהאן
 מדינה:  טורקיה טורקיה
 מחוז:  מחוז הים התיכון
 מושל:  אילהן אטיס
 מחוזות בנפה:  15
 בירת הנפה:  אדנה
 שטח:  14,030 קמ"ר
 אוכלוסייה:  ‏
  ‑ בנפה:  2,059,893 (דירוג: 6, 2021)
  ‑ צפיפות:  163 נפש לקמ"ר (2020)
 קואורדינטות:  37°22′06″N 35°42′22″E﻿ / ﻿37.368333333333°N 35.706111111111°E﻿ / 37.368333333333; 35.706111111111 
 אזור זמן:  UTC +3
 www.adanaozelidare.gov.tr
  מפת מיקום  מפה מפורטת     לחצו כדי להקטין חזרה    לחצו להגדלה      (למפת נפת אדנה מוגדלת) סוריה אדנה קוזאן פוזאנטי ג'ייהאן מניסה נידה מרסין קוניה האטיי קיליס אוסמנייה האטיי גזיאנטפ קהרמאנמרש נבשהיר אקסראינפת אדנהן(למפת נפת אדנה רגילה) סוריה אדנה קוזאן פוזאנטי ג'ייהאן מניסה נידה מרסין קוניה האטיי קיליס אוסמנייה האטיי גזיאנטפ קהרמאנמרש נבשהיר אקס.נפת אדנהן tabBackground:;tabBorder:#aaa;defaultTab:0;
נפת אדנה (בטורקית: Adana ili) היא נפה בדרום-מרכז אנטוליה במחוז הים התיכון. זוהי הנפה השישית בגודלה בטורקיה עם כ-2 ורבע מיליון תושבים (2020), אשר 78% מתוכם מרוכזים במטרופוליס סביב בירת הנפה, אדנה. יחד עם מרסין, אוסמניה והאטיי, אדנה היא חלק מצ'וקורובה, הן כלכלית והן גאוגרפית.
גאוגרפיה

שטחה של הנפה הוא 14,030 קמ"ר, והיא מחולקת ל-15 מחוזות. דרום הנפה הוא מישורי ואילו הצפון הררי. נפת אדנה גובלת במרסין ממערב, בהאטיי בדרום מזרח, באוסמנייה במזרח, בקרמאנמרש בצפון מזרח, בקייסרי בצפון, בנידה בצפון מערב ובים התיכון מדרום.
אוכלוסייה

אוכלוסיית נפת אדנה מונה 2,258,718 איש (2020). 87% מהתושבים בנפה גרים באזורים אורבניים, ובכך זוהי אחת מהנפות האורבניות ביותר בטורקיה. אחוז גידול האוכלוסין הוא 1.78%, הגבוה מהממוצע במדינה. רוב תושבי הנפה חיים ב-5 מחוזות היוצרים את מטרופוליס אדנה.
טאקאשי שימיזו

| --- | --- |

 לידה:  27 ביולי 1972 (בן 52) מאבאשי, טוקיו, יפן
 סוגה מועדפת:  אימה
 מדינה:  יפן
 תקופת הפעילות:  מ-1998
 עיסוק:  במאי קולנוע תסריטאי קולנוע מפיק
 מקום לימודים:  אוניברסיטת ניהון (אנ')
 יצירות בולטות:  ג'ו-און
 פרופיל ב-IMDb
 
טאקאשי שימיזו (ביפנית: 清水 崇, נולד ב-27 ביולי 1972) הוא יוצר סרטים יפני. שימיזו ידוע ביצירת סרטי "ג'ו-און" ובבימוי חלק מסרטי הסדרה ביפן ואמריקה. על פי הקולנוען ווילר וינסטון דיקסון (אנ'), שימיזו הוא "אחד מיוצרי האימה היפנית הבולטים שמעדיף לרמוז בסרטיו על האלימות שבהם מאשר להציג אותה בפועל".[דרוש מקור]
ילדות מוקדמת

שימיזו נולד ב-27 ביולי 1972 במחוז מאבאשי, טוקיו. שימיזו למד בחטיבת הביניים "ווקאמיה" ("Wakamiya") ולאחר מכן בחטיבת הביניים "מאבאשי" ("Maebashi") לפני שסיים את לימודיו התיכוניים בתיכון "גונמה פרפקטשואל צ'והו" ("Gunma Prefectural Chuo"). שימיזו נרשם לאוניברסיטת קינדאי (אנ'), אך פרש. לאחר מכן, שימיזו נרשם לאוניברסיטת ניהון (אנ'), שם הוא הכיר את מי שלימים יהיה שותפו, מפיק סרטים בשם טאקאשי איצ'ס. ביחד, השניים החלו לפתח את סדרת סרטי "ג'ו-און".
קריירה

לאחר סיום לימודיו, שימיזו זכה להזדמנות לביים סרט קצר במסגרת ספיישל טלוויזיוני העוסק בסרטי אימה קצרים בשם "Gakkou no Kaidan G" ("גוקו נו קאידן ג'י") לאחר שבמאי ותסריטאי בשם קיושי קורוסוואה (אנ'), שלימד כיתת קולנוע והיה מורהו של שימיזו, שעבד בזמנו בתור עוזר במאי והתרשם מאוד מסרט קצר אותו שימיזו יצר. בעקבות אותה ההזדמנות, שימיזו יצר שני סרטים קצרים בשם "קאטאסומי ו-4444444444 (אנ')", מה שתרם אחרי זה למעמדו כקולנוען ופתח לו את הדרך ליצירת סרטי ג'ו-און.
זמן קצר לאחר מכן, ביים את הפרויקט הראשון שלו באורך מלא: הסרט "ג'ו-און: הקללה" בכיכובם של טאקאשי מאטסויאמה (אנ'), טאקאקו פוג'י (אנ'), יוראי יאנאגי (אנ') וצ'יאקי קוריאמה (אנ') בתפקידים הראשיים. לאחר מכן, שימיזו יצר סרט המשך בשם "ג'ו-און: הקללה 2". למרות ששני הסרטים שוחררו בלעדית בקלטות וידאו ולא בקולנוע, הם זכו לביקורות מהללות. הצלחת שני הסרטים הובילה לשני סרטים נוספים בשם "ג'ו-און: הטינה" ו-"ג'ו-און: הטינה 2" שבניגוד לקודמיהם, כן הוקרנו בבתי הקולנוע. הצלחת הסרטים גררה אחריה פופולריות חדשה לסוגת האימה האסיאתית וכן לעיבודים אמריקאיים בשם "הטינה" ו-"הטינה 2", אותם שימיזו ביים וכתב.
למרות זאת, העיבודים האמריקאיים זכו לביקורות צוננות, אך כן נחשבו להצלחה כלכלית. בעקבות הצלחת הסרטים בקופות, האולפנים נתנו אור ירוק ליצירת סרט שלישי וביקשו משימיזו לחזור לביים ולכתוב לו את התסריט. שימיזו סירב להצעה ובמקום זאת הסכים לשמש כמפיק בלבד, כאשר מחליפו על כס הבימוי הוא טובי וילקינס (אנ'). הסרט יצא ישירות לצפייה ביתית וזכה לביקורות קוטלות. בעקבות זאת, שימיזו עזב את התעשייה האמריקאית וחזר לשמש כיוצר סרטים ביפן.
הערות שוליים

↑  Takashi Shimizu | Director, Writer, Producer, IMDb (באנגלית אמריקאית)
↑  Takashi Shimizu · UMSI580, umsi580.lsait.lsa.umich.edu (באנגלית אמריקאית)
↑  You are being redirected..., www.moriareviews.com
| --- | --- |
בקרת זהויות :  NLI: 987012219373505171  PLWABN: 9810591488905606  BnF: cb150360347 (data)  CANTIC: a11292544  CiNii: DA1706577X  GND: 131590332  ISNI: 0000 0001 1449 9680  LCCN: no2005061463  MusicBrainz: 638e4bfd-79b6-4dc7-a99c-487b476b7b13  NDL: 00980650  NKC: js20051017126  NLK: KAC201711191  NTA: 278569722  SUDOC: 145174247  VIAF: 84240819   WorldCat (עם VIAF): 84240819
Bad Blood (שיר)

"Bad Blood" (בעברית: "דם רע") הוא שיר של הזמרת-היוצרת האמריקאית טיילור סוויפט. השיר יצא ב-17 במאי 2015, דרך ריפבליק רקורדס, כסינגל הרביעי מתוך אלבום האולפן החמישי של סוויפט, 1989. שתי גרסאות הסינגל – גרסת האלבום וגרסת הרמיקס, כאשר בשנייה מתארח הראפר קנדריק לאמאר. גרסת האלבום נכתבה על ידי סוויפט, מקס מרטין והמפיק שלבאק. מילות השיר מתארות בגידה של חברה טובה.
השיר הגיע במצעדים למקום הראשון באוסטרליה, בקנדה, בישראל, בניו זילנד, בסקוטלנד, ובארצות הברית, ובכך נהפך לסינגל השלישי מהאלבום 1989 שהגיע לראשי המצעדים. הווידאו קליפ בוים על ידי ג'וזף קאהן. הווידאו קליפ שבר את שיא הצפיות תוך 24 שעות ביוטיוב, לאחר שזכה במהלכן ללמעלה מ-20.1 מיליון צפיות, שיא זה נשבר על ידי "Hello" של הזמרת הבריטית אדל שעשתה 27.7 מיליון צפיות בשנת 2015, ונשבר בשלישית על ידי טיילור שעשתה למעלה מ-28 מיליון צפיות עם הסינגל הראשון מאלבום האולפן השישי שלה Reputation, אשר נקרא "Look What You Made Me Do", ב-28 באוגוסט 2017. הווידאו זכה בפרס "קליפ השנה", ובפרס "שיתוף הפעולה הטוב ביותר" בטקס פרסי הווידאו קליפים של MTV של MTV בשנת 2015 ובפרס "הווידאו קליפ הטוב ביותר" בטקס הגראמי ה-58.
נכון לאפריל 2023, הקליפ צבר מעל 1.5 מיליארד צפיות.
כתיבה ויצירה

סוויפט כתבה את השיר על מוזיקאית שסוויפט לא הסגירה את זהותה. סוויפט אמרה כי השיר נכתב על אמן שניסה לחבל באחד מסיבובי ההופעות שלה, על ידי ניסיון לשכור את הצוות שעבד לצידה כשסיבוב ההופעות היה בעיצומו. עיתונים ומגזינים כמו הבילבורד, רולינג סטון, מגזין טיים, ווושינגטון פוסט סברו כי סוויפט מדברת על הזמרת קייטי פרי, חלקם אף קישרו בין שורה מהשיר האומרת: אם אתה חי ככה, אתה חי עם רוח רפאים (Ghost), לאחד מהשירים מאלבום אולפן של פרי, Prism, הנקרא "Ghost".
במאי 2017 כתבה פרי שיר דיס כתגובה לשיר "Bad Blood" של סוויפט. השיר נקרא "Swish Swish", אותו פרי ביצעה בשיתוף עם הראפרית ניקי מינאז'.
השיר בגרסת האלבום, מכיל רק את השירה של סוויפט, וגרסת הסינגל מכילה קטעי ראפ של הראפר קנדריק לאמאר.
ביקורות

הגרסה המקורית של "Bad Blood" קיבלה ביקורות מעורבות ממבקרי המוזיקה רבים. חלק תיארו את השיר כ"קלישאתי", וגם כך את הכתיבה שלו, הפזמון והפקתו. עם זאת, המגזין האמריקאי אנטרטיינמנט ויקלי, הגדיר את השיר כאחד מהשירים הטובים ביותר באלבום.
גרסת הרמיקס של השיר (הכוללת את הראפר קנדריק לאמאר) קיבלה שבחים רבים ממבקרי המוזיקה על חלקו של קנדריק בשיר. ג'ורג' סיברוק העניק לשיר 4 וחצי כוכבים מתוך חמישה, וכינה את השיר "מפואר" ו"משכר".
ביקורות > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט – מדורגות | 91 |  |
| רולינג סטון | כל 229 השירים של טיילור סוויפט, לפי דירוג | 229 |  |
| BuzzFeed | 167 השירים הטובים ביותר של טיילור סוויפט, לפי דירוג | 158 |  |
| NME | השירים הטובים ביותר של טיילור סוויפט, לפי דירוג | 105 |  |
| Paste | 158 השירים הטובים ביותר של טיילור סוויפט, לפי דירוג | 158 |  |
| Vulture | 179 השירים הטובים ביותר של טיילור סוויפט, לפי דירוג | 162 |  |
| Glamour | שירי טיילור סוויפט מדורגים, 10 השירים הטובים ביותר והגרועים ביותר | 3 |  |
מיקומים והישגים

"Bad Blood" נכנס לראשונה למצעד הבילבורד הוט 100 בארצות הברית בנובמבר 2014.
בעקבות הקרנת הבכורה של הווידאו-קליפ בטקס פרסי המוזיקה של בילבורד (2015), נכנסה גרסת הרמיקס הכוללת את קנדריק לאמאר למצעד ההוט 100 במקום ה-53 ולמצעד השירים הדיגיטליים של בילבורד במקום ה-26, עם כ-47,000 מכירות דיגיטליות. בשבוע שלאחר מכן, השיר העפיל לראש מצעד בילבורד הוט 100, עם מכירות של 385,000 עותקים וקפיצה של 52 מקומות מעלה, אחת הקפיצות הכי גדולות שנרשמו בהיסטוריית בילבורד. הסינגל הפך לסינגל הרביעי של סוויפט שהגיע למקום הראשון, ולשלישי שעושה זאת מהאלבום 1989, מה שהפך את סוויפט לזמרת הראשונה מאז אדל (עם 21) שהשיגה 3 סינגלים שהגיעו למקום הראשון במצעד. הסינגל הפך לסינגל ה-18 של סוויפט שהגיע לעשרת המקומות הראשונים, ולשני של לאמאר. הוא שהה במשך שבוע במקום הראשון, ולאחר מכן הוחלף על ידי השיר "See You Again" של ויז קאליפה. "Bad Blood" סיים את שנת 2015 עם כ-2,584,000 הורדות דיגיטליות בארצות הברית, ובכך הפך לשיר העשירי המצליח ביותר של השנה.
וידאו קליפ > רקע

הווידאו קליפ בוים על ידי ג'וזף קאהן, שביים גם את הווידאו-קליפ הקודם של סוויפט, "Blank Space". הקליפ צולם בלוס אנג'לס ב-12 באפריל 2015. הקליפ הוקרן לראשונה ב-17 במאי 2015, בתחילת טקס פרסי המוזיקה של בילבורד. כל המשתתפים בקליפ בחרו לעצמם את שם הדמות שלהם. סוויפט פרסמה הצצות לקליפ כאשר העלתה לאינסטגרם את תמונותיהם של הדמויות.
נכון לנובמבר 2021, הקליפ צבר מעל 1.4 מיליארד צפיות, וממוקם במקום ה-132 רשימת הסרטונים הנצפים ביותר ביוטיוב.
תקציב הקליפ עמד על כ-1 מיליון דולר, והוא אחד מהווידאו קליפים היקרים ביותר בכל הזמנים.
וידאו קליפ > תקציר

הווידאו קליפ מתחיל עם הדמות "קטסטרופה" (טיילור סוויפט) הנלחמת עם חבורת גברים לבושים בחליפות במשרד בלונדון כדי להשיג מזוודה מסתורית, בזמן ש"ארסין" (סלינה גומז) הלבושה בטייטס שחורים ונעלי עקב, מביסה גברים בכך שהיא מעקמת את ידיהם ובועטת בהם עם נעלי העקב שלה. לאחר שכל הגברים הובסו, ארסין גונבת את המזוודה מידה של קטסטרופה ובועטת בה אל מחוץ לחלון. השיר מתחיל כאשר קטסטרופה שוכבת על מכונית הרוסה, ולאחר מכן "וולווין דה גרייט" (קנדריק לאמאר) מתחיל לשיר את קטע הראפ שלו ו"לוסי פיורי" (לינה דנהאם) מעשנת סיגר. קטסטרופה נראית כאשר היא נרפאת על ידי שלישיית הבנות זהות מראה, הנקראות "הטריניטי" (כולן מגולמות על ידי היילי סטיינפלד), ולאחר זמן קצר, היא מוכנה להתחיל להתאמן לקראת הנקמה שלה. שאר הדמויות בקליפ מוצגות ברצף, זו אחר זו, כאשר חלקן מתאמנות עם קטסטרופה. הדמויות האלה הן (לפי הסדר):
הטריניטי (היילי סטיינפלד)
דילמה (סראיה)
סלאיי-זי (ג'יג'י חדיד)
דסטרקטה איקס (אלי גולדינג)
הומסלייס (מרת'ה האנט)
מאת'ר צ'אקר (קארה דלווין)
קאט-ת'רואט (זדנאיה)
הכרימסון קורס (היילי ויליאמס)
פרוסטבייט (לילי אלדרידג')
נוקאאוט (קרלי קלוס)
דומינו (ג'סיקה אלבה)
ג'סטיס (מרישקה הרגיטאי)
לונה (אלן פומפאו)
הדמיסטרס (סינדי קרופורד)
כשהיא מסיימת להתאמן, קטסטרופה והחברות שלה נוקמות בארסין ובעוזרות שלה. שתי הקבוצות ניצבות זו מול זו בהילוך איטי, ותוך כדי מתרחש ברקע פיצוץ ענק, המעמעם את קו הרקיע של לונדון. הקליפ נגמר כאשר קטסטרופה וארסין מכות אחת את השנייה בפנים.
פרסים ומועמדויות

| שנה | טקס | קטגוריה | הערות |
| --- | --- | --- | --- |
| 2015 | פרסי בחירת הנוער | בחירת המוזיקה: שיר הקיץ | מועמדות |
| 2015 | פרסי בחירת הנוער | בחירת המוזיקה: שיתוף פעולה | זכייה |
| 2015 | פרסי בחירת הנוער | בחירת המוזיקה: שיר פרידה | זכייה |
| 2015 | טקס פרסי הווידאו-קליפים של MTV | וידאו קליפ השנה | זכייה |
| 2015 | טקס פרסי הווידאו-קליפים של MTV | שיתוף הפעולה הטוב ביותר | זכייה |
| 2015 | טקס פרסי הווידאו-קליפים של MTV | הבימוי האומנותי הטוב ביותר | מועמדות |
| 2015 | טקס פרסי הווידאו-קליפים של MTV | הצילום הטוב ביותר | מועמדות |
| 2015 | טקס פרסי הווידאו-קליפים של MTV | העריכה הטובה ביותר | מועמדות |
| 2015 | טקס פרסי הווידאו-קליפים של MTV | הבימוי הטוב ביותר | מועמדות |
| 2015 | טקס פרסי הווידאו-קליפים של MTV | האפקטים החזותיים הטובים ביותר | מועמדות |
| 2015 | טקס פרסי הווידאו-קליפים של MTV | שיר הקיץ | מועמדות |
| 2015 | פרסי המוזיקה של MTV אירופה | השיר הטוב ביותר | זכייה |
| 2015 | פרסי המוזיקה של MTV אירופה | הווידאו קליפ הטוב ביותר | מועמדות |
| 2015 | פרסי המוזיקה של MTV אירופה | שיתוף הפעולה הטוב ביותר | מועמדות |
| 2015 | פרס המוזיקה האמריקאית | שיתוף הפעולה הטוב ביותר של השנה | מועמדות |
| 2016 | פרס בחירת הקהל | השיר האהוב ביותר | מועמדות |
| 2016 | פרסי גראמי | הופעת הצמד/קבוצה הטובה ביותר | מועמדות |
| 2016 | פרסי גראמי | הווידאו קליפ הטוב ביותר | זכייה |
| 2016 | פרסי בחירת הילדים של ניקלודיאון | השיר האהוב ביותר של השנה | מועמדות |
| 2016 | פרסי בחירת הילדים של ניקלודיאון | שיתוף הפעולה האהוב ביותר | מועמדות |
| 2016 | פרסי iHeartRadio למוזיקה | שיתוף הפעולה הטוב ביותר | מועמדות |
| 2016 | ASCAP פרסי מוזיקת הפופ | השיר המבוצע ביותר | זכייה |